អង្គការសិទ្ធិមនុស្ស: ឈប់បណ្តេញ អ្នកភូមិបឹងកក់ដោយបង្ខំ
អង្គការសិទ្ធិមនុស្សអន្តរជាតិបានទាមទារឱ្យអាជ្ញាធរក្រុងភ្នំពេញបញ្ឈប់ការ បណ្តេញអ្នកភូមិបឹងកក់ដោយបង្ខំ  ខណៈដែលអាជ្ញាធរបានបញ្ជាឱ្យអ្នកភូមិរុ
អង្គការសិទ្ធិមនុស្សអន្តរជាតិ AmnestyInternational បានអំពាវនាវយ៉ាង ទទូចដល់ក្រុមអាជ្ញាធរកម្ពុជា សុំឱ្យបញ្ឈប់ជាបន្ទាន់នូវផែនការបណ្តេញប្រជា រាស្ត្រចំនួន១៦០គ្រួសារចេញពីផ្ទះសម្បែងដោយបង្ខំនៅភូមិចំនួន២ក្នុងតំបន់ បឹងកក់។ សេចក្តីជូនដំណឹងរបស់លោកសុខសម្បត្តិ អភិបាលខណ្ឌដូនពេញបានដាក់ ឱសានវាទរយៈពេល ៧ថ្ងៃ ឱ្យអ្នកភូមិ ២ និងភូមិ៤ នៅក្នុងតំបន់បឹងកក់រុះ រើផ្ទះសម្បែងរបស់ខ្លួនរហូតដល់ថ្ងៃច័ន្ទ។សាលារាជធានីភ្នំពេញបានផ្តល់កិច្ច សន្យា រយៈពេល៩៩ ឆ្នាំ ដល់ក្រុមហ៊ុន ShukakuInc. របស់លោកឡៅ ម៉េង ឃីន សមាជិកព្រឹទ្ធសភាគណបក្សគ្រប់គ្រងអំណាច CPP ដែលមានតម្លៃទឹក ប្រាក់ចំនួន ៧៩ លានដុល្លារអាមេរិកដើម្បីអភិវឌ្ឍតំបន់បឹងកក់នេះឱ្យទៅជា មជ្ឈមណ្ឌលទេសចរណ៍និងអគារពាណិជ្ជកម្មទំនើបៗ។ សេចក្តីថ្លែងការណ៍របស់អង្គការសិទ្ធិមនុស្ស AmnestyInternational បាន បញ្ជាក់ថា រដ្ឋាភិបាលកម្ពុជាមិនបានធានាសិទ្ធិមានផ្ទះសម្បែងសមរម្យនិងការ ពារប្រជារាស្ត្ររបស់ខ្លួនប្រឆាំងនឹងការបណ្តេញចេញដោយបង្ខំនេះទេ។ ប្រជារាស្ត្រនៅក្នុងភូមិ២ និងភូមិ ៤ ត្រូវបានផ្តល់ជម្រើស៣គឺការផ្តល់សំណង ចំនួន៨.៥០០ដុល្លាអាមេរិក ការផ្តល់ផ្ទះនៅកន្លែងសងទីលំនៅជាថ្មី ចម្ងាយ ២០គីឡូម៉ែត្រជាយទីក្រុងភ្នំពេញបូកជាមួយប្រាក់ ៥០០ ដុល្លាអាមេរិកនិងការ អភិវឌ្ឍន៍នៅហ្នឹងកន្លែងប៉ុន្តែត្រូវទៅតាំងទីលំនៅថ្មីបណ្តោះអាសន្ន។ កន្លែងតាំងទីលំនៅថ្មីនៅដំណាក់ត្រយឹងគ្មានទីជម្រកសមរម្យ គ្មានទឹកគ្មាន ភ្លើង អគ្គិសនី គ្មានអនាម័យគ្មានប្រព័ន្ធ លូគ្មានមជ្ឈមណ្ឌលគាំពារសុខភាព ឬគ្មាន ឱកាសរកការងារបានធ្វើជាដើម។ ប្រជារាស្ត្រមួយចំនួនបានជ្រើសរើសយកការអភិវឌ្ឍន៍នៅហ្នឹងកន្លែងប៉ុន្តែបានធ្វើ ការតវ៉ានៅមុខសាលារាជធានីភ្នំពេញចំនួន២លើកដើម្បីបានទាមទារឱ្យបញ្ឈប់ ការរុះរើផ្ទះសម្បែងនិងរកដំណោះស្រាយនៃការអភិវឌ្ឍន៍នៅហ្នឹងកន្លែងនិងទាម ទារការសង់ទីលំនៅបណ្តោះអាសន្ននៅក្នុងតំបន់បឹងកក់។ លោកស្រីពេជ្រសុខា អាយុ ៥២ ឆ្នាំ អ្នករស់នៅក្នុងភូមិ២បានបញ្ជាក់ថា "យើង ទាមទារការអភិវឌ្ឍន៍នៅហ្នឹងកន្លែង។ក្រុមហ៊ុនធ្វើការអភិវឌ្ឍន៍ដោយគ្មានការរុះ រើផ្ទះសម្បែងរបស់ប្រជាពលរដ្ឋនៅក្នុងបឹងកក់ចេញទេ។ប្រជាពលរដ្ឋចង់ឱ្យការ រុះរើផ្ទះសម្បែងនិងមកតាំទីលំនៅមួយកន្លែងដោយមិនឱ្យចេញពីតំបន់បឹងកក់ ទេ"។ លោកស្រីហួនសុថា អាយុ ៣២ ឆ្នាំ អ្នករស់នៅក្នុងភូមិ៤ បានសម្តែងការព្រួយបារម្ភអំពីការបណ្តេញចេញដោយបង្ខំនេះបន្ទាប់ពីអាជ្ញាធរបានបញ្ជាឱ្យរុះរើផ្ទះ សម្បែងនៅថ្ងៃច័ន្ទខាងមុននេះ។ "យើងមានការព្រួយបារម្ភយ៉ាងខ្លាំងចំពោះការអត់កន្លែងរស់នៅ។យើងដេកមិន លក់និងហូបបាយមិនបាននៅពេលយើងនឹកឃើញការបញ្ជាឱ្យរុះរើផ្ទះសម្បែង ក្នុងរយៈពេល៧ថ្ងៃនៅក្នុងតំបន់បឹងកក់។យើងលំបាកចិត្តរហូត។នៅបឹងកក់ ប្រជាពលរដ្ឋម្នាក់ៗអត់មានហូបបាយហូបទឹក និងមានការភ័យខ្លាចចំពោះការ ព្រមានរុះរើផ្ទះសម្បែងក្នុងរយៈពេល ៧ ថ្ងៃ ចេញឱ្យអស់នៅថ្ងៃទី១៧។ បើប្រជារាស្ត្រមិនព្រមរុះរើផ្ទះសម្បែងដោយខ្លួនឯងទេនោះអាជ្ញាធរនឹងរុះរើផ្ទះ សម្បែងទាំងនោះឱ្យ"។ អង្គការសិទ្ធិមនុស្ស AmnestyInternational កំពុងតែទាមទារឱ្យក្រុមអាជ្ញា ធរតម្កល់កាតព្វកិច្ចទាំងឡាយនៅក្រោមសន្ធិសញ្ញាអន្តរជាតិស្តីពីសិទ្ធិមនុស្ស ដើម្បីហាមឃាត់ការបណ្តេញចេញដោយបង្ខំនិងទាក់ទងនឹងការរំលោភសិទ្ធិ មនុស្ស។ មន្ត្រីសាលារាជធានីភ្នំពេញបានមកទទួលយកសំណើរបស់អ្នកភូមិ បឹងកក់ខណៈដែលអ្នកភូមិច្រើនរាប់សិបនាក់បានធ្វើតវ៉ានៅខាងមុខសាលា ក្រុងភ្នំពេញកាលពីថ្ងៃសុក្រ។ មន្ត្រីសាលារាជធានីភ្នំពេញបាននិយាយថា អាជ្ញាធរសាលារាជធានីភ្នំពេញនឹង ធ្វើការពិភាក្សាជាមួយតំណាងប្រជាពលរដ្ឋនៅបឹងកក់នៅថ្ងៃច័ន្ទដើម្បីដោះស្រាយ សំណើរបស់ប្រជាពលរដ្ឋអំពីការអភិវឌ្ឍន៏នៅហ្នឹងកន្លែងនេះនិងអំពីការរុះរើផ្ទះ សម្បែងនេះ។ នៅក្នុងឆ្នាំ២០០៨ អង្គការសិទ្ធិមនុស្ស AmnestyInternational បានទទួល របាយការណ៏អំពីការបណ្តេញចេញដោយបង្ខំចំនួន២៧ ដែលបានប៉ះពាល់ដល់ ប្រជារាស្ត្រប្រមាណ២៣.០០០នាក់៕